Návrh 

Komuniké

Návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov a ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov bol vypracovaný mimo Plánu legislatívnych úloh vlády Slovenskej republiky na rok 2007.
Hlavným dôvodom, ktorý viedol k vypracovaniu návrhu zákona bola potreba úpravy sadzieb dane na cigarety v zmysle Harmonogramu na dosiahnutie minimálneho daňového zaťaženia cigariet ako aj potreba upresnenia niektorých ustanovení zákona, vzhľadom na poznatky z uplatňovania zákona v praxi, najmä
-	upresnenie definície cigár, cigariek a tabaku,
-	upresnenie ustanovení týkajúcich sa oprávneného príjemcu, ktorý prijíma tabakové výrobky v pozastavení dane z iného členského štátu opakovane, 
-	upresnenie niektorých ustanovení zákona za účelom zosúladenia ich znenia s ostatnými zákonmi o spotrebných daniach.
Od navrhovaného zákona vypracovaného na základe vyššie uvedených princípov je možné očakávať, že pri navrhovanom zvýšení sadzby spotrebnej dane na cigarety, cigary, cigarky a tabak sa zvýšia príjmy do štátneho rozpočtu z tabakových výrobkov v roku 2008 o cca 1,2 mld. Sk na hotovostnom princípe. 
V súlade s Harmonogramom dosiahnutia minimálneho daňového zaťaženia cigariet spotrebnou daňou stanoveného smernicami Európskej únie sa plánuje zvýšenie sadzieb spotrebných daní z cigariet aj k 1.1.2009.